১৯ বছর পর মহালয়ার সংগীতানুষ্ঠানে থাকছেন আরতি মুখোপাধ্যায়,সঙ্গে কবীর সুমনও!

কলকাতা: একটা সময় ছিল যখন মহালয়ার(Mahalaya) ভোরে একমাত্র রেডিওই ছিল বাঙালির সম্বল। যেখানে ঐতিহ্যপূর্ণ বীরেন্দ্রকৃষ্ণ ভদ্রের(Birendrakishore Bhadra) গলায় ‘মহিষাসুরমর্দিনী'(Mahisashurmardini) শোনার জন্য আপামর বাঙালি অপেক্ষা করে থাকত। এখন সেসব দিন অতীত। নতুন প্রজন্ম টিভির পর্দায় বিভিন্ন চ্যানেলে তারকাদের মহালয়ের অনুষ্ঠান দেখেন। ভিন্ন ভিন্ন চ্যানেলে থাকেন নিত্য নতুন চমক। এবার মহালয়ার দিনে কলকাতা পুরসভা শহরবাসীর জন্য নতুন উপহার নিয়ে এগিয়ে আসছে।

আরও পড়ুন:পহেলগাঁওয়ে হত্যালীলায় স্বজনহারাদের জন্য ‘রক্তবীজ ২’ এর স্পেশাল স্ক্রিনিং

প্রায় ১৯ বছর পর মহালয়ার অনুষ্ঠানে ফিরে আসছেন বাঙালির অত্যন্ত প্রিয় কিংবদন্তী সংগীতশিল্পী আরতি মুখোপাধ্যায়(Arati Mukhopadhya)।  বলাই যেতে পারে দেবীপক্ষের সুখ এবার একটু অন্যভাবেই হবে। আগামী ২১ সেপ্টেম্বর মহাজাতি সদনে সন্ধ্যেবেলায় অনুষ্ঠিত হতে চলেছে ‘জাগো দুর্গা'(Jago Durga)। এই অনুষ্ঠানে একই মঞ্চে সংগীত পরিবেশন করবেন আরতি মুখোপাধ্যায়ের থেকে শুরু করে কবীর সুমন(Kabir Sumon), স্বাগতালক্ষ্মী দাশগুপ্ত(Sawagatalaxmi Dasgupta) ও অন্যান্যরা। কবীর সুমন জানিয়েছেন, ‘এদিন আমরা বাংলা আধুনিক গান গাইবো,আমার তৈরি বাংলা গান এবং থাকবেন আরো অনেক শিল্পীরা’। একই মঞ্চে আরতি মুখোপাধ্যায় ও কবীর সুমনকে দেখা যাবে বলে বাঙালি সংগীতপ্রেমী শ্রোতাদের মধ্যে এক অন্য রকমের আলোড়ন তৈরি হয়েছে।
১৯বছর পর মহালয়ার সংগীতানুষ্ঠানে আরতি মুখোপাধ্যায় কে পাবেন বাঙালি শ্রোতারা। শিল্পীর কথায়, ‘এই শহর আমার প্রাণের শহর… গানের শহর.. মহালয়ার পুরনোদিনে গান গাইতে সত্যি ভালো লাগবে’।

দেখুন অন্য খবর: